title: Регламент за изпълнение (ЕС) 2017/1137 на Комисията от 26 юни 2017 година за определяне на коефициента на разпределение, приложим към количествата, за които се отнасят подадените за периода от 1 юли 2017 г. до 30 юни 2018 г. заявления за права за внос в рамките на тарифната квота за замразено говеждо и телешко месо, открита по силата на Регламент (ЕО) № 431/2008

text:
               27.6.2017

               BG

               Официален вестник на Европейския съюз

               L 164/54

         РЕГЛАМЕНТ ЗА ИЗПЪЛНЕНИЕ (ЕС) 2017/1137 НА КОМИСИЯТА
   от 26 юни 2017 година
   за определяне на коефициента на разпределение, приложим към количествата, за които се отнасят подадените за периода от 1 юли 2017 г. до 30 юни 2018 г. заявления за права за внос в рамките на тарифната квота за замразено говеждо и телешко месо, открита по силата на Регламент (ЕО) № 431/2008
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 188, параграфи 1 и 3 от него,
   като има предвид, че:

               (1)

               С Регламент (ЕО) № 431/2008 на Комисията (2) бе открита годишна тарифна квота за внос на продукти от месо от едър рогат добитък.

               (2)

               Количествата, за които се отнасят заявленията за права за внос, подадени за периода от 1 юли 2017 г. до 30 юни 2018 г., са по-високи от наличните количества. Поради това следва да се определи до каква степен може да се предоставят права за внос, като се установи коефициентът на разпределение, приложим към заявените количества, изчислен съгласно член 6, параграф 3 от Регламент (ЕО) № 1301/2006 на Комисията (3) във връзка с член 7, параграф 2 от посочения регламент.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   По отношение на количествата, за които се отнасят подадените по силата на Регламент (ЕО) № 431/2008 заявления за права за внос за периода от 1 юли 2017 г. до 30 юни 2018 г., се прилага коефициентът на разпределение, посочен в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 юни 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 431/2008 на Комисията от 19 май 2008 г. за откриване и управление на тарифна квота за замразено месо от едър рогат добитък, включено в код по КН 0202 и продукти, включени в код по КН 0206 29 91 (ОВ L 130, 20.5.2008 г., стр. 3).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ

                  Пореден номер

                  Коефициент на разпределение — заявления, подадени за периода от 1 юли 2017 г. до 30 юни 2018 г.
                  (в проценти)

                  09.4003

                  35,489750


title: Регламент за изпълнение (ЕС) 2017/1238 на Комисията от 7 юли 2017 година за въвеждане на регистрационен режим за вноса на някои корозионноустойчиви стомани с произход от Китайската народна република

text:
               8.7.2017

               BG

               Официален вестник на Европейския съюз

               L 177/39

         РЕГЛАМЕНТ ЗА ИЗПЪЛНЕНИЕ (ЕС) 2017/1238 НА КОМИСИЯТА
   от 7 юли 2017 година
   за въвеждане на регистрационен режим за вноса на някои корозионноустойчиви стомани с произход от Китайската народна република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 14, параграф 5 от него,
   след като информира държавите членки,
   като има предвид, че:

               (1)

               На 9 декември 2016 г. Европейската комисия („Комисията“) обяви чрез известие, публикувано в Официален вестник на Европейския съюз
                   (2), започването на антидъмпингова процедура по отношение на вноса на някои корозионноустойчиви стомани с произход от Китайската народна република („Китай“) по повод на жалба, подадена на 25 октомври 2016 г. от EUROFER („жалбоподателя“) от името на производители, които представляват над 25 % от общото производство в Съюза на някои корозионноустойчиви стомани.

         1.   РАЗГЛЕЖДАН ПРОДУКТ

               (2)

               Продуктът, обект на разследването, са някои корозионноустойчиви стомани (КУС) с произход от Китайската народна република.

               (3)

               КУС се състоят от плосковалцовани продукти от желязо или легирана или нелегирана стомана; откислени с алуминий; плакирани или покрити чрез горещо поцинковане с цинк и/или с алуминий, но не и с други метали; химически пасивирани; съдържащи тегловно: 0,015 % или повече, но не повече от 0,170 % въглерод, 0,015 % или повече, но не повече от 0,100 % алуминий, не повече от 0,045 % ниобий, не повече от 0,010 % титан и не повече от 0,010 % ванадий; на рулони, на разкроени по размери листове и на тесни ленти.
               Изключени са следните продукти:

                           —

                           от неръждаеми стомани, от силициеви електротехнически (магнитни) стомани и от бързорежещи стомани;

                           —

                           само горещовалцовани или студеновалцовани.

               (4)

               Разглежданият продукт понастоящем е класиран в следните кодове по КН: ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 и ex 7226 99 70 (кодове по ТАРИК: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010 и 7226997094).

         2.   ИСКАНЕ

               (5)

               Искането за въвеждане на регистрационен режим съгласно член 14, параграф 5 от основния регламент беше отправено от жалбоподателя на 24 май 2017 г. Жалбоподателят поиска за вноса на разглеждания продукт да се въведе регистрационен режим, което да позволи последващото прилагане на мерки по отношение на този внос, считано от датата на регистрация.

         3.   ОСНОВАНИЯ ЗА РЕГИСТРАЦИЯ

               (6)

               Съгласно член 14, параграф 5 от основния регламент Комисията може да възложи на митническите органи да предприемат необходимите действия за въвеждане на регистрационен режим на внос, което да позволява последващо прилагане на мерки по отношение на този внос, считано от датата на регистрация. Регистрационен режим по отношение на вноса може да бъде въведен по искане на промишлеността на Съюза, в което се съдържат достатъчно доказателства, обосноваващи подобно действие.

               (7)

               Жалбоподателят изтъква, че регистрационният режим е обоснован, тъй като разглежданият продукт продължава да е дъмпингов и вносителите са знаели за дъмпинговите практики, които са били осъществявани в рамките на продължителен период, причинявайки вреда на промишлеността на Съюза. Жалбоподателят изтъква също така, че китайският внос води до вреда за промишлеността на Съюза и че той се е увеличил съществено дори след разследвания период, което би възпрепятствало сериозно постигането на коригиращ ефект от антидъмпинговото мито, в случай че такова мито бъде наложено.

               (8)

               Комисията счита, че вносителите действително са били наясно или е трябвало да са наясно с дъмпинговите практики на износителите. В това отношение в жалбата се съдържаха достатъчно prima facie доказателства и това беше посочено в известието за започване на тази процедура (3). В неповерителната версия на жалбата дъмпинговите маржове за китайския внос бяха изчислени в размер на 50 %. Съдържащите се в жалбата доказателства за дъмпинга се основават на сравнението между нормалните стойности, установени на базата на информация за цената на производител в Канада, избрана за държава аналог, и експортната цена (франко завода) на разглеждания продукт, когато същият се продава за износ за Съюза. Китайската експортна цена беше определена въз основа на информацията, посочена от китайските производители износители на пазара на Съюза от август 2012 г. до април 2016 г.

               (9)

               Предвид размера на дъмпинга, който би могъл да възникне, е обосновано да се предположи, че вносителите са били наясно или е трябвало да са наясно с положението.

               (10)

               Освен това жалбоподателят представи в жалбата и в искането за въвеждане на регистрационен режим достатъчно доказателства под формата на статии от пресата, в които са описани дъмпинговите практики на китайските износители и които prima facie не е можело и не би трябвало да са неизвестни за вносителите. Искането за преразглеждане съдържа позоваване и на мерките за търговска защита, включително антидъмпингови, понастоящем приложими в трети държави.

               (11)

               След започването на процедурата през декември 2016 г. се наблюдава допълнително увеличение с над 50 % при съпоставяне на обема на вноса на месечна основа в периода октомври 2015 г. — септември 2016 г. (т.е. разследвания период) с този в периода януари — април 2017 г. (т.е. периода след началото на процедурата). Допълнителни prima facie доказателства свидетелстват за увеличаване на пазарния дял и натрупаните запаси.

               (12)

               Освен това в жалбата има достатъчно prima facie доказателства за причинявана вреда, а направените в хода на разследването изявления, включително искането за въвеждане на регистрационен режим, съдържат доказателства за съществуващата вероятност да бъде нанесена още по-голяма вреда, ако продължи да се увеличава този внос. Като се имат предвид моментът, в който се извършва дъмпинговият внос, увеличението в обема му и други обстоятелства (като например свръхкапацитетът в Китай и ценовото поведение на китайските износители, за които са приведени данни в първоначалната жалба), дъмпинговият внос най-вероятно сериозно би възпрепятствал постигането на коригиращия ефект от евентуалните окончателни мита, освен ако такива бъдат наложени с обратно действие. Освен това, с оглед на започването на настоящата процедура и като се отчита досегашната динамика на китайския внос от гледна точка на цени и обеми, с основание може да се очаква допълнително увеличение на вноса на разглеждания продукт преди приемането на евентуални временни мерки, както и че вносителите могат бързо да увеличат своите стокови запаси.

         4.   ПРОЦЕДУРА

               (13)

               С оглед на гореизложеното Комисията достигна до заключението, че жалбоподателят е предоставил достатъчно prima facie доказателства, които обосновават въвеждането на регистрационен режим за вноса на разглеждания продукт в съответствие с член 14, параграф 5 от основния регламент.

               (14)

               Всички заинтересовани страни се приканват да изложат писмено становищата си и да предоставят доказателства в тяхна подкрепа. Наред с това Комисията може да изслуша заинтересованите страни, при условие че те отправят писмено искане, от което да е видно, че са налице специални основания да бъдат изслушани.

         5.   РЕГИСТРАЦИОНЕН РЕЖИМ

               (15)

               В съответствие с член 14, параграф 5 от основния регламент за вноса на разглеждания продукт следва да се въведе регистрационен режим, за да се гарантира, че ако резултатите от разследването доведат до налагане на антидъмпингови мита и ако бъдат изпълнени необходимите условия, тези мита могат да бъдат наложени с обратно действие върху регистрирания внос в съответствие с член 10, параграф 4 от основния регламент.

               (16)

               За разглеждания продукт жалбоподателят посочва в жалбата си среден дъмпингов марж от приблизително 50 % и среден марж на подбиване на цените от 37,8 до 41 %. Прогнозната стойност на евентуални бъдещи задължения се определя за Китай на нивото на маржа на подбиване на цените, установено на базата на жалбата, а именно 37,8—41 % от CIF стойността на вноса на разглеждания продукт.

         6.   ОБРАБОТКА НА ЛИЧНИТЕ ДАННИ

               (17)

               Всички лични данни, събрани в рамките на регистрационния режим, ще се обработват в съответствие с Регламент (ЕО) № 45/2001 на Европейския парламент и на Съвета (4),

         ПРИЕ НАСТОЯЩИЯ РЕГЛАМЕНТ:
   Член 1
   1.   С настоящото се указва на митническите власти в съответствие с член 14, параграф 5 от Регламент (ЕС) 2016/1036 да предприемат необходимите стъпки за регистриране на вноса в Съюза на някои корозионноустойчиви стомани („КУС“) с произход от Китайската народна република, състоящи се от плосковалцовани продукти от желязо или легирана или нелегирана стомана; откислени с алуминий; плакирани или покрити чрез горещо поцинковане с цинк и/или с алуминий, но не и с други метали; химически пасивирани; съдържащи тегловно: 0,015 % или повече, но не повече от 0,170 % въглерод, 0,015 % или повече, но не повече от 0,100 % алуминий, не повече от 0,045 % ниобий, не повече от 0,010 % титан и не повече от 0,010 % ванадий; на рулони, на разкроени по размери листове и на тесни ленти, с изключение на следните продукти:

               —

               от неръждаеми стомани, от силициеви електротехнически (магнитни) стомани и от бързорежещи стомани;

               —

               само горещовалцовани или студеновалцовани,

         и понастоящем класирани в следните кодове по КН: ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 и ex 7226 99 70 (кодове по ТАРИК: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010 и 7226997094).
   Срокът на регистрационния режим изтича девет месеца след датата на влизане в сила на настоящия регламент.
   2.   Всички заинтересовани страни се приканват да изложат писмено становищата си и да предоставят доказателства в тяхна подкрепа или да поискат да бъдат изслушани в срок от 20 дни от датата на публикуване на настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 юли 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  ОВ C 459, 9.12.2016 г., стр. 17.

      (3)  ОВ C 459, 9.12.2016 г., стр. 17 (раздел 3 от известието за започване на процедура).

      (4)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).


title: Регламент за изпълнение (ЕС) № 311/2014 на Комисията от 25 март 2014 година относно класирането на някои стоки в Комбинираната номенклатура

text:
               27.3.2014

               BG

               Официален вестник на Европейския съюз

               L 91/12

      РЕГЛАМЕНТ ЗА ИЗПЪЛНЕНИЕ (ЕС) № 311/2014 НА КОМИСИЯТА

   от 25 март 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди възможност обвързващата тарифна информация, издадена по отношение на стоки, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Продължителността на този период следва да бъде три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 март 2014 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1):

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                              1.

                              Апарат с функции за възпроизвеждане и редактиране на звук в корпус с размери приблизително 43 × 15 × 8 cm.
                              Той е оборудван с четящо устройство за компактдискове (CD) и аудио изход и разполага с въртящи регулатори, бутони, плъзгачи и малък течнокристален индикатор (LCD) за индикация.
                              Апаратът дава възможност за редактиране на звук. Той разполага с функция за задаване на безкраен цикъл и такава за повторяемо начало (stutter start), брояч на ударите за минута (BPM) и фейдър.
                              Апаратът е предназначен за възпроизвеждане и редактиране на звук в непрофесионална среда.

                  8519 81 35

                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8519, 8519 81 и 8519 81 35.
                  Тъй като апаратът е предназначен за изпълнение на две алтернативни функции (възпроизвеждане на звук и редактиране на звук), по силата на забележка 3 към раздел XVI той следва да бъде класиран съгласно своята основна функция.
                  Поради неговите обективни характеристики, а именно наличието само на една възможност за въвеждане на звукови файлове (четящо устройство за CD) и ограничения капацитет за редактиране, основната функция на апарата е функцията за възпроизвеждане на звук.
                  Следователно апаратът трябва да бъде класиран в код по КН 8519 81 35 като друг апарат за възпроизвеждане на звук с четяща система чрез сноп лазерни лъчи.

                              2.

                              Апарат с функции за възпроизвеждане и редактиране/смесване на звук (т. нар. „disc jockey multi player“) в корпус с размери приблизително 40 × 32 × 10 cm.
                              Той е оборудван с четящо устройство за CD и има различни интерфейси (USB, аудио изходи, четящо устройство за SD карти). Апаратът разполага с въртящи регулатори, бутони, плъзгачи и 6,1-инчов течнокристален индикатор (LCD).
                              Апаратът дава възможност за редактиране и смесване на звук. За тази цел той е оборудван, наред с другото, с:

                                          —

                                          автоматичен брояч на ударите в минута (BPM);

                                          —

                                          фейдър с маркиране на начало и край;

                                          —

                                          динамична маркировка на звуковата следа (a track hot cue);

                                          —

                                          цикъл;

                                          —

                                          цикъл с четири удара;

                                          —

                                          възможност за настройка на маркировката (cue point setting).

                                    Апаратът е предназначен за професионални дисководещи за възпроизвеждане, редактиране и смесване на звук.
                              Звуковите файлове, които се възпроизвеждат, редактират и смесват, могат да постъпват от различни източници (четящо устройство за CD, автоматична машина за обработка на информация (АМОИ), USB памет или SD карта).
                              Апаратът може да функционира самостоятелно или в съчетание с АМОИ.

                  8543 70 90

                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8543, 8543 70 и 8543 70 90.
                  Тъй като апаратът е предназначен за изпълнение на две алтернативни функции (възпроизвеждане на звук и редактиране/смесване на звук), по силата на забележка 3 към раздел XVI той следва да бъде класиран съгласно своята основна функция.
                  Поради неговите обективни характеристики, а именно множеството технически функции за редактиране и смесване на звук, възможността да се смесват звукови файлове, постъпващи от различни източници, конструкцията и концепцията на апарата, основната функция на апарата се явява редактирането/смесването на звук. Поради това се изключва класиране в позиция 8519.
                  Следователно апаратът трябва да бъде класиран в код по КН 8543 70 90 като „Електрически машини и апарати със специфична функция, неупоменати, нито включени другаде в глава 85“.


title: Регламент за изпълнение (ЕС) № 102/2013 на Комисията от 4 февруари 2013 година за изменение на Регламент (ЕС) № 206/2010 по отношение на вписването за Съединените щати в списъка на третите страни, територии и части от тях, от които е разрешено въвеждането на живи копитни животни в Съюза, образеца на ветеринарен сертификат „POR-X“ и протоколите за извършване на изследвания за везикулозен стоматит  текст от значение за ЕИП

text:
               5.2.2013

               BG

               Официален вестник на Европейския съюз

               L 34/4

         РЕГЛАМЕНТ ЗА ИЗПЪЛНЕНИЕ (ЕС) № 102/2013 НА КОМИСИЯТА
   от 4 февруари 2013 година
   за изменение на Регламент (ЕС) № 206/2010 по отношение на вписването за Съединените щати в списъка на третите страни, територии и части от тях, от които е разрешено въвеждането на живи копитни животни в Съюза, образеца на ветеринарен сертификат „POR-X“ и протоколите за извършване на изследвания за везикулозен стоматит
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (1), и по-специално член 3, параграф 1, първа и втора алинея, член 6, параграф 1, първа алинея, член 7, буква д), член 9 и член 13, параграф 1, буква д) от нея,
   като има предвид, че:

               (1)

               С Директива 2004/68/ЕО се определят ветеринарно-санитарните правила за внос и транзит в Съюза на някои живи копитни животни. В нея се предвижда, че могат да бъдат определени специални разпоредби, включително образци на ветеринарни сертификати, относно вноса в Съюза на живи копитни животни от изброените в приложение I към нея видове от трети страни, за които има разрешение.

               (2)

               С Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране (2) се определят, наред с другото, изискванията за ветеринарно сертифициране при въвеждане в Съюза на някои пратки живи чифтокопитни животни от видовете, изброени в приложение I към Директива 2004/68/ЕО. В приложение I към Регламент (ЕС) № 206/2010 е включен списък на трети страни, територии или части от тях, от които такива пратки може да бъдат въвеждани в Съюза. В него също така са предоставени образци на ветеринарни сертификати, които да придружават посочените пратки.

               (3)

               Понастоящем копитните животни могат да бъдат внасяни в Съюза единствено от трети страни, или в случай на регионализация — от части от трети страни, които са били свободни от везикулозен стоматит в продължение на най-малко шест месеца преди изпращането на животните.

               (4)

               Съединените щати поискаха да им бъде предоставено разрешение за внос в Съюза на живи свине за отглеждане и разплод.

               (5)

               Съединените щати съобщиха за огнища на везикулозен стоматит. Посочените огнища обаче са спорадични и ограничени до определени области. Рискът от въвеждане на везикулозен стоматит в Съюза чрез внос на живи свине от посочената трета страна е пренебрежим, ако се прилагат мерките за биологична сигурност, описани в глава 8.15.6 от Здравния кодекс за сухоземните животни на Световната организация за здравеопазване на животните (OIE), включително затваряне на свинете през периода на пребиваване преди износа в помещения, които са свободни от болестта, защита от преносители на зараза по време на карантината преди износа и транспортиране до мястото на товарене и изследване на животните за износ.

               (6)

               Следователно част 1 от приложение I към Регламент (ЕС) № 206/2010 следва да бъде изменена, за да се добавят Съединените щати към списъка на третите страни, територии или части от тях, от които могат да бъдат внасяни в Съюза пратки живи копитни животни, като се посочат подходящите гаранции по отношение на изследването за везикулозен стоматит. Изпълнението на посочените гаранции следва да бъде потвърдено във ветеринарния сертификат за живи свине за отглеждане и разплод, който придружава животните към момента на въвеждането им в Съюза.

               (7)

               Следователно образецът на ветеринарния сертификат за внос на живи домашни животни от рода на свинете „POR-X“, включен в част 2 от приложение I към Регламент (ЕС) № 206/2010, следва да бъде съответно изменен, за да се включат условията за пребиваване преди износ и карантина, както и изисквания за лабораторни изследвания.

               (8)

               Освен това в член 5 от Регламент (ЕС) № 206/2010 се предвижда, че в случаите, когато изложените в приложение I към посочения регламент ветеринарни сертификати съдържат изискване за вземане на проби и изследвания, такива вземания на проби и изследвания се провеждат в съответствие с протоколите за стандартизация на материалите и процедурите за извършване на изследванията, установени в част 6 от посоченото приложение. Следователно е необходимо да се измени част 6 от приложение I към Регламент (ЕС) № 206/2010 с цел да се добавят съответният протокол и процедурата за изследване за везикулозен стоматит. Изследването следва да се извършва и тълкува в съответствие с протоколите за серологични тестове за везикулозен стоматит, предписани за случаите на международна търговия в глава 2.1.19 от Ръководството за стандарти за диагностични тестове и ваксини за сухоземни животни на OIE.

               (9)

               Поради това Регламент (ЕС) № 206/2010 следва съответно да бъде изменен.

               (10)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 206/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 февруари 2013 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 321.

      (2)  ОВ L 73, 20.3.2010 г., стр. 1.

      ПРИЛОЖЕНИЕ
      Приложение I към Регламент (ЕС) № 206/2010 се изменя, както следва:

                  1)

                  В част 1 се добавя следното вписване за Съединените щати:

                              „US — Съединени щати

                              US-0

                              Цялата страна

                              POR-X

                              D“

                  2)

                  Част 2 се изменя, както следва:

                              а)

                              Текстът относно „POR-X“ се заменя със следното:

                                          „POR-X“

                                          :

                                          образец на ветеринарен сертификат за домашни животни от рода на свинете (Sus scrofa), предназначени за отглеждане и/или разплод след вноса или за транзитно преминаване през Съюза от една трета страна към друга.“

                              б)

                              В списъка на ДГ (допълнителни гаранции) се добавя следният текст:

                                          „D“

                                          :

                                          гаранции по отношение на изследването за везикулозен стоматит, проведено върху животни, сертифицирани в съответствие с образеца на ветеринарен сертификат POR-X (точка II.2.1, буква б).“

                              в)

                              Образецът на ветеринарен сертификат „POR-X“ се заменя със следното:
                              „Образец POR-X

                  3)

                  В част 6 се добавя следният текст:
                  „Везикулозен стоматит (VS)

                  Вирус неутрализационният тест се извършва в съответствие с протоколите за извършване на изследвания за везикулозен стоматит, включени в глава 2.1.19 от Ръководството за стандарти за диагностични тестове и ваксини за сухоземни животни на OIE.
                  За серумите, които не позволяват появата на цитопатичен ефект при разтвор със съотношение 1:32 или по-високо, се счита, че съдържат антитела срещу вируса на везикулозния стоматит.“


title: Регламент за изпълнение (ЕС) 2015/2426 на Комисията от 18 декември 2015 година за изменение на Регламент (ЕС) 2015/1998 по отношение на третите държави, в които прилаганите стандарти за сигурност са признати за равностойни на общите основни стандарти за сигурност в гражданското въздухоплаване (Текст от значение за ЕИП)

text:
               22.12.2015

               BG

               Официален вестник на Европейския съюз

               L 334/5

         РЕГЛАМЕНТ ЗА ИЗПЪЛНЕНИЕ (ЕС) 2015/2426 НА КОМИСИЯТА
   от 18 декември 2015 година
   за изменение на Регламент (ЕС) 2015/1998 по отношение на третите държави, в които прилаганите стандарти за сигурност са признати за равностойни на общите основни стандарти за сигурност в гражданското въздухоплаване
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (1), и по-специално като взе предвид член 4, параграф 3 от него,
   като има предвид, че:

               (1)

               Общите основни стандарти за сигурност в гражданското въздухоплаване, определени в приложението към Регламент (ЕО) № 300/2008, са допълнени с Регламент (ЕО) № 272/2009 на Комисията (2).

               (2)

               Със същия Регламент (ЕО) № 272/2009 Комисията се натоварва с признаването на равностойността на стандартите за сигурност на трети държави, в съответствие с критериите, определени в раздел Д на приложението към този регламент.

               (3)

               Третите държави, за които е признато, че прилаганите в тях стандарти за сигурност са равностойни на общите основни стандарти, са посочени в приложението към Регламент за изпълнение (ЕС) 2015/1998 на Комисията (3).

               (4)

               Комисията се увери, че Канада и Черна Гора също съответстват на критериите, определени в раздел Д на приложението към Регламент (ЕО) № 272/2009.

               (5)

               Поради това Регламент за изпълнение (ЕС) 2015/1998 следва да бъде съответно изменен.

               (6)

               Като се има предвид, че е възможно да са необходими промени в експлоатацията и инфраструктурата на някои летища, следва да се осигури подходящ период от време преди началото на прилагането на настоящия регламент.

               (7)

               Мерките, предвидени в настоящия регламент, са в съответствие със становището на Комитета по сигурността в гражданското въздухоплаване, създаден по силата на член 19, параграф 1 от Регламент (ЕО) № 300/2008,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент за изпълнение (ЕС) 2015/1998 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 29 февруари 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 декември 2015 година.

            За Комисията,

            от името на председателя,

         Violeta BULC

            Член на Комисията

      (1)  ОВ L 97, 9.4.2008 г., стр. 72.

      (2)  Регламент (ЕО) № 272/2009 на Комисията от 2 април 2009 г. за допълване на общите основни стандарти за сигурност на гражданското въздухоплаване, предвидени в приложението към Регламент (ЕО) № 300/2008 на Европейския парламент и на Съвета (ОВ L 91, 3.4.2009 г., стр. 7).

      (3)  Регламент за изпълнение (ЕС) 2015/1998 на Комисията от 5 ноември 2015 г. за установяване на подробни мерки за прилагането на общите основни стандарти за сигурност във въздухоплаването (ОВ L 299, 14.11.2015 г., стр. 1).

      ПРИЛОЖЕНИЕ
      Приложението се изменя, както следва:

                  1)

                  В глава 3 притурка 3-Б се заменя със следното:

                     „ПРИТУРКА 3-Б

                  СИГУРНОСТ НА ВЪЗДУХОПЛАВАТЕЛНИТЕ СРЕДСТВА

                     ТРЕТИ ДЪРЖАВИ, КАКТО И ДРУГИ СТРАНИ И ТЕРИТОРИИ, СПРЯМО КОИТО В СЪОТВЕТСТВИЕ С ЧЛЕН 355 ОТ ДОГОВОРА ЗА ФУНКЦИОНИРАНЕТО НА ЕВРОПЕЙСКИЯ СЪЮЗ НЕ СЕ ПРИЛАГА ДЯЛ VI ОТ ЧАСТ III ОТ СЪЩИЯ ДОГОВОР, И В КОИТО ПРИЛАГАНИТЕ СТАНДАРТИ ЗА СИГУРНОСТ СА ПРИЗНАТИ ЗА РАВНОСТОЙНИ НА ОБЩИТЕ ОСНОВНИ СТАНДАРТИ ЗА СИГУРНОСТ В ГРАЖДАНСКОТО ВЪЗДУХОПЛАВАНЕ

                  По отношение на сигурността на въздухоплавателните средства следните трети държави, както и други страни и територии, спрямо които в съответствие с член 355 от Договора за функционирането на Европейския съюз не се прилага дял VI от част III от същия договор, бяха признати като прилагащи стандарти за сигурност, равностойни на общите основни стандарти за сигурност в гражданското въздухоплаване:

                                 Канада

                                 Фарьорските острови — по отношение на летище Vagar

                                 Гренландия — по отношение на летище Kangerlussuaq

                                 Гърнзи

                                 Остров Ман

                                 Джърси

                                 Черна гора

                                 Съединените американски щати

                        Комисията трябва незабавно да уведоми съответните компетентни органи на държавите членки ако разполага с информация от която е видно, че стандартите за сигурност, прилагани от трета държава или съответна друга страна или територия със значително отражение върху общото ниво на сигурност на въздухоплаването в Съюза, вече не са равностойни на общите основни стандарти на Съюза.
                  Съответните компетентни органи на държавите членки трябва незабавно да бъдат уведомени когато Комисията разполага с информация относно действия, включително компенсаторни мерки, потвърждаваща че равностойността на съответните стандарти за сигурност, прилагани от третата държава или съответната друга страна или територия, е възстановена.“;

                  2)

                  В глава 4 притурка 4-Б се заменя със следното:

                     „ПРИТУРКА 4-Б

                  ПЪТНИЦИ И РЪЧЕН БАГАЖ

                     ТРЕТИ ДЪРЖАВИ, КАКТО И ДРУГИ СТРАНИ И ТЕРИТОРИИ, СПРЯМО КОИТО В СЪОТВЕТСТВИЕ С ЧЛЕН 355 ОТ ДОГОВОРА ЗА ФУНКЦИОНИРАНЕТО НА ЕВРОПЕЙСКИЯ СЪЮЗ НЕ СЕ ПРИЛАГА ДЯЛ VI ОТ ЧАСТ III ОТ СЪЩИЯ ДОГОВОР, И В КОИТО ПРИЛАГАНИТЕ СТАНДАРТИ ЗА СИГУРНОСТ СА ПРИЗНАТИ ЗА РАВНОСТОЙНИ НА ОБЩИТЕ ОСНОВНИ СТАНДАРТИ ЗА СИГУРНОСТ В ГРАЖДАНСКОТО ВЪЗДУХОПЛАВАНЕ

                  По отношение на пътниците и ръчния багаж следните трети държави, както и други страни и територии, спрямо които в съответствие с член 355 от Договора за функционирането на Европейския съюз не се прилага дял VI от част III от същия договор, бяха признати като прилагащи стандарти за сигурност, равностойни на общите основни стандарти за сигурност в гражданското въздухоплаване:

                                 Канада

                                 Фарьорските острови — по отношение на летище Vagar

                                 Гренландия — по отношение на летище Kangerlussuaq

                                 Гърнзи

                                 Остров Ман

                                 Джърси

                                 Черна гора

                                 Съединените американски щати

                        Комисията трябва незабавно да уведоми съответните компетентни органи на държавите членки ако разполага с информация, от която е видно че стандартите за сигурност, прилагани от трета държава или съответна друга страна или територия със значително отражение върху общото ниво на сигурност на въздухоплаването в Съюза, вече не са равностойни на общите основни стандарти на Съюза.
                  Съответните компетентни органи на държавите членки трябва незабавно да бъдат уведомени когато Комисията разполага с информация относно действия, включително компенсаторни мерки, потвърждаваща че равностойността на съответните стандарти за сигурност, прилагани от третата държава или съответната друга страна или територия, е възстановена.“;

                  3)

                  В глава 5 притурка 5-А се заменя със следното:

                     „ПРИТУРКА 5-A

                  РЕГИСТРИРАН БАГАЖ

                     ТРЕТИ ДЪРЖАВИ, КАКТО И ДРУГИ СТРАНИ И ТЕРИТОРИИ, СПРЯМО КОИТО В СЪОТВЕТСТВИЕ С ЧЛЕН 355 ОТ ДОГОВОРА ЗА ФУНКЦИОНИРАНЕТО НА ЕВРОПЕЙСКИЯ СЪЮЗ НЕ СЕ ПРИЛАГА ДЯЛ VI ОТ ЧАСТ III ОТ СЪЩИЯ ДОГОВОР, И В КОИТО ПРИЛАГАНИТЕ СТАНДАРТИ ЗА СИГУРНОСТ СА ПРИЗНАТИ ЗА РАВНОСТОЙНИ НА ОБЩИТЕ ОСНОВНИ СТАНДАРТИ ЗА СИГУРНОСТ В ГРАЖДАНСКОТО ВЪЗДУХОПЛАВАНЕ

                  По отношение на регистрирания багаж следните трети държави, както и други страни и територии, спрямо които в съответствие с член 355 от Договора за функционирането на Европейския съюз не се прилага дял VI от част III от същия договор, бяха признати като прилагащи стандарти за сигурност, равностойни на общите основни стандарти за сигурност в гражданското въздухоплаване:

                                 Канада

                                 Фарьорските острови — по отношение на летище Vagar

                                 Гренландия — по отношение на летище Kangerlussuaq

                                 Гърнзи

                                 Остров Ман

                                 Джърси

                                 Черна гора

                                 Съединените американски щати

                        Комисията трябва незабавно да уведоми съответните компетентни органи на държавите членки ако разполага с информация, от която е видно че стандартите за сигурност, прилагани от трета държава или съответна друга страна или територия със значително отражение върху общото ниво на сигурност на въздухоплаването в Съюза, вече не са равностойни на общите основни стандарти на Съюза.
                  Съответните компетентни органи на държавите членки трябва незабавно да бъдат уведомени когато Комисията разполага с информация относно действия, включително компенсаторни мерки, потвърждаваща че равностойността на съответните стандарти за сигурност, прилагани от третата държава или съответната друга страна или територия, е възстановена.“;

                  4)

                  В глава 6 притурка 6-Е се заменя със следното:

                     „ПРИТУРКА 6-Е

                  ТОВАРИ И ПОЩА
                  6-Еi

                     ТРЕТИ ДЪРЖАВИ, КАКТО И ДРУГИ СТРАНИ И ТЕРИТОРИИ, СПРЯМО КОИТО В СЪОТВЕТСТВИЕ С ЧЛЕН 355 ОТ ДОГОВОРА ЗА ФУНКЦИОНИРАНЕТО НА ЕВРОПЕЙСКИЯ СЪЮЗ НЕ СЕ ПРИЛАГА ДЯЛ VI ОТ ЧАСТ III ОТ СЪЩИЯ ДОГОВОР, И В КОИТО ПРИЛАГАНИТЕ СТАНДАРТИ ЗА СИГУРНОСТ СА ПРИЗНАТИ ЗА РАВНОСТОЙНИ НА ОБЩИТЕ ОСНОВНИ СТАНДАРТИ ЗА СИГУРНОСТ В ГРАЖДАНСКОТО ВЪЗДУХОПЛАВАНЕ

                  По отношение на товарите и пощата, в следните трети държави прилаганите стандарти за сигурност са признати за равностойни на общите основни стандарти:

                     Черна гора

                  Комисията трябва незабавно да уведоми съответните компетентни органи на държавите членки ако разполага с информация, от която е видно че стандартите за сигурност, прилагани от трета държава или съответна друга страна или територия със значително отражение върху общото ниво на сигурност на въздухоплаването в Съюза, вече не са равностойни на общите основни стандарти на Съюза.
                  Съответните компетентни органи на държавите членки трябва незабавно да бъдат уведомени, когато Комисията разполага с информация относно действия, включително компенсаторни мерки, потвърждаваща че равностойността на съответните стандарти за сигурност, прилагани от третата държава или съответната друга страна или територия, е възстановена.
                  6-Fii

                     ТРЕТИТЕ ДЪРЖАВИ, КАКТО И ДРУГИТЕ СТРАНИ И ТЕРИТОРИИ, СПРЯМО КОИТО В СЪОТВЕТСТВИЕ С ЧЛЕН 355 ОТ ДОГОВОРА ЗА ФУНКЦИОНИРАНЕТО НА ЕВРОПЕЙСКИЯ СЪЮЗ НЕ СЕ ПРИЛАГА ДЯЛ VI ОТ ЧАСТ III ОТ СЪЩИЯ ДОГОВОР И ЗА КОИТО НЕ СЕ ИЗИСКВА ОПРЕДЕЛЯНЕ КАТО ACC3, СА ИЗБРОЕНИ В РЕШЕНИЕ ЗА ИЗПЪЛНЕНИЕ С(2015) 8005 НА КОМИСИЯТА.

                  6- Fiii

                     ДЕЙНОСТИ ПО ВАЛИДИРАНЕ НА ТРЕТИ ДЪРЖАВИ, КАКТО И ДРУГИ СТРАНИ И ТЕРИТОРИИ, СПРЯМО КОИТО В СЪОТВЕТСТВИЕ С ЧЛЕН 355 ОТ ДОГОВОРА ЗА ФУНКЦИОНИРАНЕТО НА ЕВРОПЕЙСКИЯ СЪЮЗ НЕ СЕ ПРИЛАГА ДЯЛ VI ОТ ЧАСТ III ОТ СЪЩИЯ ДОГОВОР, ПРИЗНАТИ КАТО РАВНОСТОЙНИ НА ВАЛИДИРАНЕТО НА СИГУРНОСТТА ВЪВ ВЪЗДУХОПЛАВАНЕТО В ЕС.

                  Засега няма приети разпоредби.“


title: Регламент за изпълнение (ЕС) 2017/1468 на Комисията от 11 август 2017 година за изменение на Регламент (ЕС) № 354/2011 за откриване и управление на тарифни квоти на Съюза за някои видове риба и рибни продукти с произход от Босна и Херцеговина

text:
                  12.8.2017

                  BG

                  Официален вестник на Европейския съюз

                  L 209/15

            РЕГЛАМЕНТ ЗА ИЗПЪЛНЕНИЕ (ЕС) 2017/1468 НА КОМИСИЯТА
      от 11 август 2017 година
      за изменение на Регламент (ЕС) № 354/2011 за откриване и управление на тарифни квоти на Съюза за някои видове риба и рибни продукти с произход от Босна и Херцеговина
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
      като има предвид, че:

                  (1)

                  С Решение (ЕС) 2017/75 (2) (наричано по-нататък „Решението“) Съветът разреши подписването, от името на Съюза и неговите държави членки, на Протокола (наричан по-нататък „Протоколът“) към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна (наричано по-нататък „Споразумението“), с оглед присъединяването на Република Хърватия към Европейския съюз. По силата на посоченото решение Протоколът се прилага временно, считано от 1 февруари 2017 г. (3).

                  (2)

                  В член 3 от Протокола се предвижда отстъпките на Съюза за някои видове риба и рибни продукти с произход от Босна и Херцеговина да се предоставят съгласно приложение II към Протокола. Следователно обемите на тарифните квоти за пъстърва, шаран и аншоа следва да бъдат увеличени съответно с 440, 10 и 20 тона.

                  (3)

                  Тарифните квоти на Съюза следва да се прилагат в техния пълен размер за 2017 г., както е посочено в приложение II към Протокола.

                  (4)

                  Тарифните квоти, посочени в приложение II към Протокола, следва да се управляват от Комисията въз основа на хронологичния ред на датите на приемане на митническите декларации за допускане за свободно обращение в съответствие с Регламент за изпълнение (ЕС) № 2015/2447 на Комисията (4).

                  (5)

                  Поради това Регламент (ЕС) № 354/2011 на Комисията (5) следва да бъде съответно изменен.

                  (6)

                  С цел да се осигури безпрепятственото прилагане и управление на системата от квоти, създадена с Протокола, настоящият регламент следва да се прилага от същата дата, от която започва временното прилагане на Протокола.

                  (7)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕС) № 354/2011 се изменя, както следва:

                  1)

                  Член 2 се заменя със следното:
                  „Член 2
                  Тарифните квоти, посочени в приложението, се управляват в съответствие с членове 49 — 54 от Регламент за изпълнение (ЕС) 2015/2447 на Комисията (*1)

                     (*1)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза създаване на Митнически кодекс на Съюза (ОВ L 343, 29.12.2015 г., стр. 558).“"

                  2)

                  Приложението се заменя с текста на приложението към настоящия регламент.

            Член 2
      Настоящият регламент влиза в сила на третия ден след деня на публикуването му в Официален вестник на Европейския съюз.

      Той се прилага от 1 февруари 2017 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 11 август 2017 година.

               За Комисията

               Председател

            Jean-Claude JUNCKER

         (1)  ОВ L 269, 10.10.2013 г., стр. 1.

         (2)  Решение (ЕС) 2017/75 на Съвета от 21 ноември 2016 година за подписване, от името на Съюза и неговите държави членки, и временно прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Босна и Херцеговина, от друга страна, с оглед присъединяването на Република Хърватия към Европейския съюз (ОВ L 12, 17.1.2017 г., стр. 1).

         (3)  ОВ L 12, 17.1.2017 г., стр. 22.

         (4)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

         (5)  Регламент (ЕС) № 354/2011 на Комисията от 12 април 2011 г. за откриване и управление на тарифни квоти на Съюза за някои видове риба и рибни продукти с произход от Босна и Херцеговина (ОВ L 98, 13.4.2011 г., стр. 1).

         ПРИЛОЖЕНИЕ
         „
               ПРИЛОЖЕНИЕ
               Независимо от правилата за тълкуване на Комбинираната номенклатура се счита, че текстът на описанието на продуктите има само указателен характер, като за целите на настоящото приложение преференциалният режим се определя от обхвата на кодовете по КН. Когато пред кодовете по КН има указание „ех“, преференциалният режим се определя чрез прилагане на кода по КН и съответното описание, взети заедно.
               РИБА И РИБНИ ПРОДУКТИ

                           Пореден номер

                           Код по КН

                           Подразделение по ТAРИК

                           Описание

                           Годишен обем на тарифната квота
                           (в тонове нетно тегло)

                           Ставка на митото в рамките на квотата

                           09.1594

                           0301 91

                           Пъстърви (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache и Oncorhynchus chrysogaster): живи; пресни или охладени; замразени; сушени, осолени или в саламура, пушени; филета и други меса от риби; брашна, прахове и агломерати под формата на гранули, годни за консумация от човека

                           500

                           Осв.

                           0302 11

                           0303 14

                           0304 42

                           0304 52 00

                           10

                           0304 82

                           0304 99 21

                           11 , 12 , 20

                           0305 10 00

                           10

                           0305 39 90

                           10

                           0305 43 00

                           0305 59 85

                           61

                           0305 69 80

                           61

                           09.1595

                           0301 93 00

                           Шарани (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): живи; пресни или охладени; замразени; сушени, осолени или в саламура, пушени; филета и други меса от риби; брашна, прахове и агломерати под формата на гранули, годни за консумация от човека

                           140

                           Осв.

                           0302 73 00

                           0303 25 00

                           0304 39 00

                           20

                           0304 51 00

                           10

                           0304 69 00

                           20

                           0304 93 90

                           10

                           0305 10 00

                           20

                           0305 31 00

                           10

                           0305 44 90

                           10

                           0305 52 00

                           10

                           0305 64 00

                           10

                           09.1596

                           0301 99 85

                           80

                           Морски каракуди (Dentex dentex и Pagellus spp.): живи; пресни или охладени; замразени; сушени, осолени или в саламура, пушени; филета и други меса от риби; брашна, прахове и агломерати под формата на гранули, годни за консумация от човека

                           30

                           Осв.

                           0302 85 10

                           0303 89 50

                           0304 49 90

                           60

                           0304 59 90

                           40

                           0304 89 90

                           30

                           0304 99 99

                           20

                           0305 10 00

                           30

                           0305 39 90

                           70

                           0305 49 80

                           40

                           0305 59 85

                           65

                           0305 69 80

                           65

                           09.1597

                           0301 99 85

                           22

                           Европейски лаврак (Dicentrarchus labrax): живи; пресни или охладени; замразени; сушени, осолени или в саламура, пушени; филета и други меса от риби; брашна, прахове и агломерати под формата на гранули, годни за консумация от човека

                           30

                           Осв.

                           0302 84 10

                           0303 84 10

                           0304 49 90

                           70

                           0304 59 90

                           45

                           0304 89 90

                           40

                           0304 99 99

                           70

                           0305 10 00

                           40

                           0305 39 90

                           80

                           0305 49 80

                           50

                           0305 59 85

                           67

                           0305 69 80

                           67

                           09.1598

                           1604 13 11

                           Приготвени храни или консерви от сардини

                           50

                           6 %

                           1604 13 19

                           1604 20 50

                           10 , 19

                           09.1599

                           1604 16 00

                           Приготвени храни или консерви от аншоа

                           70

                           12,5 %

                           1604 20 40

                     “


title: Регламент за изпълнение (ЕС) № 1035/2014 на Комисията от 25 септември 2014 година относно класирането на някои стоки в Комбинираната номенклатура

text:
               1.10.2014

               BG

               Официален вестник на Европейския съюз

               L 287/3

         РЕГЛАМЕНТ ЗА ИЗПЪЛНЕНИЕ (ЕС) № 1035/2014 НА КОМИСИЯТА
   от 25 септември 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди възможност обвързващата тарифна информация, издадена по отношение на стоките, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 септември 2014 година.

            За Комисията,

            от името на председателя,

         Heinz ZOUREK

            Генерален директор на ГД „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                              1.

                              Турбинно работно колело от сплав на базата на никел, с радиално разположени лопатки и централна главина за поставяне на вала на турбокомпресор, задвижван от отработили газове.
                              Работното колело е компонентът на турбината, който преобразува енергията на постъпващите от двигател отработили газове във въртеливо движение за задвижване на колелото на турбокомпресора.

                      (1) Вж. изображение 1.

                  8411 99 00

                  Класирането се определя от общи правила 1 и 6 за тълкуване на Комбинираната номенклатура, забележка 2, буква б) към раздел XVI и от описанието на кодове по КН 8411 и 8411 99 00.
                  Класирането в позиция 8414 като части за компресори се изключва, тъй като турбинното работно колело е част, която е пригодна за използване само или главно с турбина за отработили газове по позиция 8411 (вж. също обяснителните бележки към Хармонизираната система (ОБХС) за позиция 8414, изключение а), и обяснителните бележки към Комбинираната номенклатура (ОБКН) за подпозиция 8414 90 00).
                  Следователно турбинното работно колело трябва да бъде класирано в код по КН 8411 99 00 като част за газови турбини.

                              2.

                              Турбинен корпус от неблагороден метал, състоящ се от кухина за турбинното работно колело, отвор за тръбата за подаване на отработилите газове и отвор за изпускателната тръба за отработилите газове.
                              Корпусът е частта на турбината, където се помества турбинното работно колело, чрез което енергията на постъпващите от двигател отработили газове се преобразува във въртеливо движение за задвижване на колелото на турбокомпресора.

                      (1) Вж. изображение 2.

                  8411 99 00

                  Класирането се определя от общи правила 1 и 6 за тълкуване на Комбинираната номенклатура, забележка 2, буква б) към раздел XVI и от описанието на кодове по КН 8411 и 8411 99 00.
                  Класирането в позиция 8414 като части за компресори се изключва, тъй като турбинният корпус е част, която е пригодна за използване само или главно с турбина за отработили газове по позиция 8411 (вж. също ОБХС за позиция 8414, изключение а) и ОБКН за подпозиция 8414 90 00).
                  Следователно турбинният корпус трябва да бъде класиран в код по КН 8411 99 00 като част за газови турбини.

                     Изображение 1

                     Изображение 2

         (1)  Изображенията са само за информация.


title: Регламент за изпълнение (ЕС) № 457/2012 на Комисията от 30 май 2012 година за установяване на стандартни стойности при внос с цел определяне на входната цена на някои плодове и зеленчуци

text:
               31.5.2012

               BG

               Официален вестник на Европейския съюз

               L 141/14

         РЕГЛАМЕНТ ЗА ИЗПЪЛНЕНИЕ (ЕС) № 457/2012 НА КОМИСИЯТА
   от 30 май 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 май 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  87,5

                  MA

                  64,6

                  TR

                  78,3

                  ZZ

                  76,8

                  0707 00 05

                  MK

                  54,8

                  TR

                  130,3

                  ZZ

                  92,6

                  0709 93 10

                  TR

                  107,0

                  ZZ

                  107,0

                  0805 10 20

                  EG

                  49,9

                  IL

                  73,2

                  MA

                  46,8

                  TR

                  52,1

                  ZA

                  69,4

                  ZZ

                  58,3

                  0805 50 10

                  TR

                  60,0

                  ZA

                  76,9

                  ZZ

                  68,5

                  0808 10 80

                  AR

                  113,2

                  BR

                  83,2

                  CA

                  161,4

                  CL

                  97,0

                  CN

                  100,9

                  NZ

                  140,0

                  US

                  203,7

                  UY

                  67,3

                  ZA

                  97,0

                  ZZ

                  118,2

                  0809 29 00

                  US

                  577,9

                  ZZ

                  577,9

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 1119/2011 на Комисията от 31 октомври 2011 година за вписване на название в Регистъра на защитените наименования за произход и защитените географски указания [Brovada (ЗНП)]

text:
               8.11.2011

               BG

               Официален вестник на Европейския съюз

               L 289/10

         РЕГЛАМЕНТ ЗА ИЗПЪЛНЕНИЕ (ЕС) № 1119/2011 НА КОМИСИЯТА
   от 31 октомври 2011 година
   за вписване на название в Регистъра на защитените наименования за произход и защитените географски указания [Brovada (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Brovada“, подадена от Италия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, посоченото название следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 октомври 2011 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 35, 4.2.2011 г., стр. 19.

      ПРИЛОЖЕНИЕ
      Земеделски продукти, предназначени за консумация от човека, посочени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      ИТАЛИЯ
      Brovada (ЗНП)


title: Регламент за изпълнение (ЕС) № 1034/2013 на Комисията от 24 октомври 2013 година за одобряване на алуминиев фосфид, водещ до отделяне на фосфан, като активно вещество за използване в биоциди за продуктов тип 20 текст от значение за ЕИП

text:
               25.10.2013

               BG

               Официален вестник на Европейския съюз

               L 283/28

         РЕГЛАМЕНТ ЗА ИЗПЪЛНЕНИЕ (ЕС) № 1034/2013 НА КОМИСИЯТА
   от 24 октомври 2013 година
   за одобряване на алуминиев фосфид, водещ до отделяне на фосфан, като активно вещество за използване в биоциди за продуктов тип 20
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Регламент (ЕО) № 1451/2007 на Комисията (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО на Европейския парламент и на Съвета (3). В този списък е включен алуминиев фосфид.

               (2)

               На алуминиевия фосфид е направена оценка в съответствие с член 11, параграф 2 от Директива 98/8/ЕО за използване в продуктов тип 23 (Контрол на други гръбначни), както е определен в приложение V към посочената директива, което съответства на продуктов тип 20, както е определен в приложение V към Регламент (ЕС) № 528/2012.

               (3)

               За докладваща държава членка бе определена Германия и в съответствие с член 14, параграфи 4 и 6 от Регламент (ЕО) № 1451/2007 на 23 юли 2010 г. тя представи на Комисията доклада на компетентния орган, придружен от препоръка.

               (4)

               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 на 27 септември 2013 г. Постоянният комитет по биоцидите включи констатациите от прегледа в доклад за оценка.

               (5)

               От посочения доклад става ясно, че може да се очаква, че биоцидите, използвани за продуктов тип 23 и съдържащи алуминиев фосфид, отговарят на изискванията, определени в член 5 от Директива 98/8/ЕО.

               (6)

               Поради това е целесъобразно алуминиев фосфид, водещ до отделяне на фосфан, да бъде одобрен за използване в биоциди за продуктов тип 20.

               (7)

               Тъй като в обхвата на оценката не са включени наноматериали, одобрението не следва да обхваща такива материали в съответствие с член 4, параграф 4 от Регламент (ЕС) № 528/2012.

               (8)

               Следва да се позволи изтичането на разумен срок преди одобряването на дадено активно вещество, за да се даде възможност на държавите членки, заинтересованите страни и Комисията, където е уместно, да се подготвят за спазването на произтичащите от това нови изисквания.

               (9)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Алуминиев фосфид, водещ до отделяне на фосфан, се одобрява като активно вещество за използване в биоциди за продуктов тип 20 при спазване на спецификациите и условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 октомври 2013 година.

            За Комисията

            Председател

         José Manuel BARROSO

      (1)  ОВ L 167, 27.6.2012 г., стр. 1.

      (2)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Срок на изтичане на одобрението

                  Продуктов тип

                  Специални условия (2)

                  Алуминиев фосфид, водещ до отделяне на фосфан

                  Наименование по IUPAC: алуминиев фосфид
                  ЕО №: 244-088-0
                  CAS №: 20859-73-8

                  830 g/kg

                  1 юли 2015 г.

                  30 юни 2025 г.

                  20

                  В оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията подлежат на следните условия:

                              1)

                              Продуктите се продават на и се използват от специално обучени професионалисти.

                              2)

                              Предвид установените рискове за операторите трябва да се прилагат подходящи мерки за намаляване на риска. Те включват, между другото, използването на подходящи лични предпазни средства и апликатори, както и представяне на продукта в такава форма, която да осигури намаляване до приемливо равнище на експозицията на оператора.

                              3)

                              Предвид установените рискове за сухоземни животински видове, които не са прицелни видове, трябва да бъдат вземани подходящи мерки за намаляване на риска. Те включват, между другото, необработването на райони, в които има други бозайници, ровещи дупки, различни от прицелните видове.

         (1)  Посочената в тази колона чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.

         (2)  Във връзка с прилагането на общите принципи от приложение VI към Регламент (ЕС) № 528/2012 съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm